Sonja Mikkelsen (S), 2000-03-28:
Dermed har vi altså en kontrolmulighed, som selvfølgelig vil blive brugt.
Til hr. Preben Rudiengaard kan jeg sige, at det både omfatter humanmedicin og veterinærmedicin.
Det kan godt være, det ikke er fremgået så tydeligt, men det er hele medicinalindustrien, der er omfattet.
Det er overraskende, men også glædeligt, at Venstre med fremsættelsen af det her forslag har taget initiativ til at udvide rammerne for sygehusapotekernes virksomhedsområde.
Det overraskede mig at se sådan et lovforslag fra
Venstre
Begrundelsen har hver gang været den samme, nemlig at offentlig virksomhed vil føre til ulige konkurrence, når der samtidig er skattekroner involveret.
Det glæder mig, at Venstre nu har forladt dette synspunkt og selv foreslår, at der gives sygehusapotekerne mulighed for at samarbejde med private virksomheder.
Det fremsatte lovforslag indebærer, at sygehusapoteker med sundhedsministerens tilladelse kan udføre analyser og anden servicevirksomhed for private virksomheder, der leverer varer til sygehusapotekerne.
Det er dog en forudsætning, at de pågældende varer ikke kan leveres fra anden side.
Jeg forstår, at formålet med det foreliggende forslag er at sikre en fortsættelse på lovlig grund af det i dag ulovlige samarbejde, der i nogle år har foregået mellem centralapoteket i Fyns Amt og en fynsk producent af emballage til infusionsvæsker.
Som led i dette samarbejde har sygehusapoteket bl.a. løbende udført analyser af virksomhedens produkter. Jeg skal ikke her i detaljer komme ind på det samarbejde, men vil nøjes med at konstatere, at forslagsstillerne og jeg er enige om, at sygehusapoteket ikke efter apotekerloven har kunnet påtage sig de omhandlede opgaver.
Jeg tror også, at forslagsstillerne er enige med mig i, at apotekerloven ikke giver mig mulighed for at dispensere fra loven og dermed lovliggøre en fortsættelse af samarbejdet.
Ophør af det konkrete samarbejde har givet anledning til frygt for, at sygehusene skulle komme til at mangle emballage til infusionsvæskerne.
Denne frygt er nu nok ubegrundet.
Det er ikke noget krav, at den emballage, infusionsvæskerne skal påfyldes,
leveres til sygehusapotekerne i kontrolleret stand.
Sygehusapotekerne kan selv udføre den krævede kontrol.
Sundhedsministeriet har endda meddelt amternes lægemiddelregistreringskontor, der er indehaver af markedsføringstilladelserne til infusionsvæsker, der fremstilles på sygehusapoteker, at et sygehusapotek på alle sygehusapotekernes vegne kan foretage kontrollen af alle indkøbte fremstillingspartier.
Jeg erkender, at denne løsning ikke løser virksomhedens eksportproblem, da sygehusapotekerne kun lovligt kan kontrollere de fremstillingspartier, der afsættes til sygehusapotekerne.
Det er mit indtryk, at forslagsstillerne har udfoldet store bestræbelser på at formulere en lovbestemmelse, der løser den fynske virksomheds problem, uden i øvrigt at åbne op for samarbejde mellem private virksomheder og sygehusapoteker.
Det foreliggende lovforslag vil imidlertid ikke løse den konkrete virksomheds problem.
Efter forslaget skal samarbejdet mellem et sygehusapotek og en privat virksomhed vedrøre produkter til sygehuse, og disse produkter må ikke kunne leveres fra anden side.
Der findes imidlertid industrielt fremstillede infusionsvæsker på markedet her i landet, oven i købet i pvc-fri emballage.
Det er også muligt, f.eks. i Tyskland, at købe pvc-fri emballage til infusionsvæsker.
Betingelsen for at meddele tilladelse til en fortsættelse af det konkrete samarbejde mellem centralapoteket på Fyn og virksomheden er altså ikke til stede i forslaget, så lovforslaget løser ikke opgaven.
Jeg er også indstillet på at gøre det hurtigt, såfremt debatten her i dag viser interesse for det.